22. 9. 82 De Europæiske Fællesskabers Tidende Nr. C 248/3 
II 
(Forberedende retsakter) 
KOMMISSION 
Forslag til Rådets direktiv om fællesskabsforanstaltninger til bekæmpelse af mund- og 
klovesyge 
(Forelagt Rådet af Kommissionen den 13. september 1982) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
En af Fællesskabets opgaver på det veterinære område 
er at forbedre husdyrbestandes sundhedstilstand med 
henblik på et mere rentabelt husdyrhold; 
en foranstaltning af denne art vil bidrage til at fjerne 
de hindringer for samhandel med levende dyr og 
fersk kød, der endnu findes mellem medlemsstaterne 
på grund af forskelle i sundhedssituationen; 
mund- og klovesyge kan umiddelbart efter et udbrud 
antage en epizootisk karakter og foranledige så stor 
en dødelighed og skabe så store forstyrrelser, at den 
medfører risiko for en nedgang i rentabiliteten af hele 
opdrættet af drøvtyggere og svin; 
der bør træffes forholdsregler straks fra det tidspunkt, 
hvor der foreligger mistanke om sygdommen, således 
at en øjeblikkelig og effektiv bekæmpelse kan iværk­
sættes, så snart sygdommen er bekræftet; 
det er nødvendigt straks fra første udbrud at standse 
og forebygge smittespredning, hvilket kan ske ved en 
streng kontrol med transport af dyr og med anven­
delsen af produkter, der eventuelt kan være kontami­
nerede, og eventuelt ved vaccination; 
sygdomsdiagnosen og typebestemmelse af det pågæl­
dende virus bør foretages af de på området ansvarlige 
laboratorier, hvis samarbejde bør koordineres af et 
laboratorium udpeget af Fællesskabet; 
et laboratorium udpeget af Fællesskabet bør kontrol­
lere den vaccine, der anvendes i tilfælde af nødvacci­nation, både med hensyn til dens effektivitet og dens 
uskadelighed; forekommer der en virustype eller 
-variant af sygdommen, som de sædvanlige vacciner i 
Fællesskabet yder utilfredsstillende beskyttelse mod, 
skal dette forhold gøres til genstand for særlige 
samordnede foranstaltninger; 
der bør fastlægges en procedure til sikring af et 
snævert samarbejde mellem medlemsstaterne og 
Kommissionen — 
UDSTEDT FØLGENDE DIREKTIV: 
Artikel 1 
I dette direktiv fastsættes fællesskabsforanstaltninger 
til bekæmpelse af mund- og klovesyge uanset virus­
type. 
Artikel 2 
I dette direktiv forstås ved 
a) dyr af modtagelige arter; drøvtyggere samt tam-
og vildsvin; 
b) bedrift: en landbrugsbedrift eller anden virk­
somhed, der ligger på en medlemsstats område, og 
hvor der holdes eller opdrættes dyr af modtagelige 
arter; 
c) dyr mistænkt for mund- og klovesyge: dyr af 
modtagelige arter, der udviser kliniske symptomer, 
post mortern-læsioner eller reaktioner på laborato­
riemæssige undersøgelser, som viser at der kan 
være tale om mund- og klovesyge; 
d) dyr angrebet af mund- og klovesyge: dyr af 
modtagelige arter, 
— hos hvilke der officielt er konstateret kliniske 
symptomer eller post mortern-læsioner forår­
saget af mund- og klovesyge, eller 
— hos hvilke mund- og klovesyge er officielt 
konstateret ved en laboratoriemæssig undersø­
gelse; 
e) embedsdyrlæge: dyrlæge, der er udpeget af 
medlemsstatens centrale ansvarlige myndighed. 
Nr. C 248/4 De Europæiske Fællesskabers Tidende 22. 9. 82 
Artikel 3 
Medlemsstaterne påser, at mistanke om eller fore­
komst af mund- og klovesyge straks anmeldes til den 
ansvarlige myndighed. 
Artikel 4 
1. Når der på en bedrift befinder sig et eller flere 
dyr, der mistænkes for mund- og klovesyge, påser 
medlemsstaten, at embedsdyrlægen straks iværksætter 
officielle undersøgelser for at bekræfte eller afkræfte 
tilstedeværelsen af den pågældende sygdom, bl.a. ved 
at udtage prøver til undersøgelse på laboratorium. 
Når der indberettes mistanke om sygdommen, foran­
lediger den ansvarlige myndighed, at bedriften sættes 
under myndighedernes tilsyn, og at 
— der gennemføres en tælling af alle kategorier dyr 
af modtagelige arter, og at det specificeres for 
hver kategori, hvor mange dyr der allerede er 
døde eller mistænkes for at være angrebet; 
tællingen føres å jour med tallene for dyr, der 
fødes eller dør i den periode, hvor der foreligger 
mistanke; oplysningerne fra denne tælling skal 
kunne fremvises på forlangende og kontrolleres 
ved hvert besøg; 
— alle dyr af modtagelige arter på bedriften holdes 
isoleret i deres stalde eller andre steder, hvor de 
kan isoleres; 
— det forbydes at føre dyr af modtagelige arter til 
og fra bedriften; 
— det forbydes at føre dyr af andre arter til og fra 
bedriften uden tilladelse fra den ansvarlige 
myndighed; 
— det forbydes, at kød eller kroppe af dyr af modta­
gelige arter, eller foder, redskaber, andre 
genstande og affald, der kan overføre epizootien, 
forlader bedriften, medmindre der foreligger en 
tilladelse hertil udsted af den ansvarlige 
myndighed i hvert enkelt tilfælde; 
— det forbydes, at mælk forlader bedriften, og 
påbydes, at mælk der anvendes på stedet, varmbe-
handles på passende måde; 
— personer kun får adgang til eller forlader bedriften 
mod tilladelse fra den ansvarlige myndighed; 
— indkørsel til og udkørsel fra bedriften kun sker 
mod tilladelse fra den ansvarlige myndighed; 
— der anvendes passende desinfektionsmidler ved 
indgang til og udgang fra de stalde, hvori dyr af 
modtagelige arter opholder sig, samt bedriften; 
— der gennemføres en epizootiologisk undersøgelse 
som anvist i artikel 7 og 8. 2. Den ansvarlige myndighed kan udvide de i 
stk. 1 omhandlede foranstaltninger til også at gælde 
for nabobedrifter, såfemt disses beliggenhed, 
markerne placering eller kontakt med dyr på en 
bedrift, hvor der hersker mistanke om sygdommen, 
giver anledning til mistanke om eventuel smitte. 
3. De i stk. 1 og 2 omhandlede foranstaltninger 
ophæves først, når mistanken om mund- og klovesyge 
er officielt afkræftet. 
Artikel 5 
1. Når tilstedeværelsen af mund- og klovesyge er 
officielt bekræftet, påser medlemsstaten, at 
a) embedsdyrlæggen tager de nødvendige prøver med 
henblik på laboratoriemæssige undersøgelser; 
b) den ansvarlige myndighed ud over de under artikel 
4, stk. 1, opregnede foranstaltninger foranlediger, 
at 
alle dyr af modtagelige arter på bedriften 
straks slås ned under offentlig kontrol på en 
sådan måde, at enhver risiko for spredning af 
mund- og klovesygevirus undgås. I tilfælde af 
at nedslagning på stedet er umulig, skal dyrene 
transporteres til stedet for nedslagning i special­
indrettede køretøjer, således at enhver risiko 
for spredning af mund- og klovesyggevirus 
undgås i denne forbindelse, 
de pågældende dyr efter nedslagningen destru­
eres under offentlig kontrol på en sådan måde, 
at enhver risiko for spredning af mund- og 
klovesygevirus undgås, 
kød af dyr af modtagelige arter, der er slagtet 
mellem det tidspunkt, hvor sygdommen sand­
synligvis er indslæbt på bedriften, og det tids­
punkt, hvor de officielle foranstaltninger 
gennemføres, i videst muligt omfang opspores 
og destrueres under offentlig kontrol på en 
sådan måde, at enhver risiko for spredning af 
mund- og klovesygevirus undgås, 
kroppe af dyr af modtagelige arter, der er 
døde på bedriften, destrueres under offentlig 
kontrol på en sådan måde, at enhver risiko for 
spredning af mund- og klovesygevirus undgås, 
alt materiale, herunder uld eller affald, som 
kan være kontamineret, såsom foder, gødning 
osv., destrueres eller underkastes en behand­
ling, hvorved eventuelt mund- og klovesyge­
virus uskadeliggøres; denne behandling skal 
udføres i overensstemmelse med embedsdyrlæ­
gens anvisning, 
22. 9. 82 De Europæiske Fællesskabers Tidende Nr. C 248/5 
— mælk og mælkeprodukter destrueres, således at 
enhver risiko for spredning af mund- og klove-
sygevirus undgås, 
— stalde, disses omgivelser og køretøjer, der har 
været anvendt til transport, sam alt materiel, 
der kan være kontamineret, efter fjernelse af 
dyr af modtagelige arter renses og desinficeres, 
som omhandlet i artikel 10, 
— genindsættelse på bedriften af dyr af modtage­
lige arter tidligst finder sted 15 dage efter 
gennemførelsen af rensning og desinfektion, 
som omhandlet i artikel 10, 
— der udføres en epizootiologisk undersøgelse, 
som omhandlet i artikel 7 og 8. 
2. Den ansvarlige myndighed kan udvide de i 
stk. 1 omhandlede foranstaltninger til også at gælde 
for nabobedrifter, såfremt disses beliggenhed, 
markernes placering eller kontakt med dyr på den 
bedrift, hvor sygdommen er konstateret, giver anled­
ning til mistanke om smitte. 
Artikel 6 
1. For så vidt angår bedrifter, der består af to eller 
flere adskilte produktionsenheder, kan den ansvarlige 
myndighed af hensyn til at fuldføre opfedningen af 
dyr af modtagelige arter fravige bestemmelserne i 
artikel 5, stk. 1, litra b), første og andet led, for så 
vidt angår sunde produktionsenheder tilhørende en 
inficeret bedrift, dersom der foreligger en bekræftelse 
fra embedsdyrlægen om, at denne produktionsenheds 
struktur og størrelse samt den virksomhed, der 
foregår her, er af en sådan art, at produktionsen­
heden med hensyn til opstaldning, pasning og fodring 
er helt adskilt fra de øvrige, således at virus ikke kan 
sprede sig fra én produktionsenhed til en anden. 
De samme foranstaltninger samt mulighed for at 
fravige bestemmelserne i artikel 5, stk. 1, litra b), 
sjette led, kan anvendes på mælkeproduktionsenheder 
dersom dyrenes pasning og mælkens behandling 
foregår på hver enhed for sig, således at der er en 
klar adskillelse. 
2. I tilfælde af anvendelse af stk. 1, fastsætter 
medlemsstaterne de nærmere bestemmelser for 
gennemførelsen heraf under hensyn til de veterinær­
politimæssige garantier, der er givet. De underretter 
Kommissionen herom. 
3. Der kan i henhold til fremgangsmåden i artikel 
16 træffes afgørelse om ændring af de i stk. 1 
omhandlede foranstaltninger med henblik på at sikre, 
at de samordnes med de af medlemsstaterne trufne 
foranstaltninger. Artikel 7 
Den epizootiologisjte undersøgelse omfatter 
— hele den periode, hvori mund- og klovesyge kan 
være forekommet på bedriften, selv om der ikke 
er sket anmeldelse eller har foreligget mistanke; 
— en efterforskning af, hvorfra mund- og klove­
sygen på bedriften kan stamme, og på hvilke 
andre bedrifter der befinder sig dyr af modtage­
lige arter, som kan være blevet inficeret fra samme 
kilde; 
— færdsel, transport eller flytning af personer, køre­
tøjer, dyr, dyrekroppe, kød, materiel eller udstyr, 
som kan have befordret virus til eller fra bedrifter. 
Artikel 8 
1. Bedrifter, hvorfra mund- og klovesyge, ifølge 
embedsdyrlægens officielle konstatering eller skøn på 
grundlag af bekræftede oplysninger, har kunnet være 
indslæbt til en i artikel 4 omhandlet bedrift, som følge 
af færdsel, transport eller flytning af personer, dyr, 
køretøjer eller på anden måde, og bedrifter, hvortil 
sygdommen ifølge embedsdyrlægens officielle konsta­
tering eller skøn på grundlag af bekræftede oplys­
ninger har kunnet være indslæbt på tilsvarende måde 
fra den i artikel 4 omhandlede bedrift, sættes under 
myndighedernes tilsyn, jf. stk. 3, således at dette 
tilsyn først hæves, når mistanken om forekomst af 
mund- og klovesyge på den i artikel 4 omhandlede 
bedrift er officielt afkræftet. 
2. Bedrifter, hvorfra der ifølge embedsdyrlægens 
officielle konstatering eller skøn på grundlag af 
bekræftede oplysninger har kunnet være indslæbt 
mund- og klovesyge til en i artikel 5 omhandlet 
bedrift, som følge af færdsel, transport eller flytning 
af personer, dyr, køretøjer eller på anden måde, 
sættes under myndighedernes tilsyn, jf. stk. 3. 
Bedrifter, hvortil der ifølge embedsdyrlægens offici­
elle konstatering eller skøn på grundlag af bekræftede 
oplysninger har kunnet være indslæbt mund- og 
klovesyge fra en i artikel 5 omhandlet bedrift, som 
følge af færdsel, transport eller flytning af personer, 
dyr, køretøjer eller på anden måde, underkastes be­
stemmelserne i artikel 4. 
3. Formålet med myndighedernes tilsyn er straks at 
afsløre enhver mistanke om mund- og klovesyge, at 
foretage en tælling og en kontrol med transport af 
dyr, der er modtagelige for mund- og klovesyge, samt 
eventuelt helt eller delvis at iværksætte foranstaltnin­
gerne i artikel 4, stk. 1. 
Artikel 9 
1. Når diagnosen mund- og klovesyge er officielt 
bekræftet, påser medlemsstaten, at den ansvarlige 
Nr. C 248/6 De Europæiske Fællesskabers Tidende 22. 9. 82 
myndighed opretter en lokalafspærring med en radius 
på mindst to km rundt om den inficerede bedrift samt 
et iagttagelsesdistrikt med en radius på mindst ti km, 
således at det tilstræbes, at et slagteri, der kan 
modtage dyr fra lokalafspærringen, ligger i dette 
område. Ved afgrænsningen af området må naturlige 
trafikhindringer og muligheder for kontrol tages i 
betragtning. 
2. a) Følgende foranstaltninger gælder i lokalafspær­
ringen: 
— der gennemføres en tælling af alle bedrifter 
med modtagelige dyr, og disse bedrifter 
besøges med visse mellemrum, 
— det forbydes at færdes med modtagelige dyr 
på offentlig eller privat vej, bortset fra 
bedriftens interne forbindelsesveje, 
— dyr af modtagelige arter kan kun fjernes fra 
den bedrift, hvor de befinder sig, for under 
offentlig kontrol at blive transporteret 
direkte til omgående slagtning under 
offentlig kontrol på det i stk. 1 nævnte slag­
teri. En sådan transport kan kun tillades af 
den ansvarlige myndighed, efter at embeds­
dyrlægen har undersøgt alle dyr af modta­
gelige arter på bedriften og konstateret, at 
der ikke forekommer dyr, der kan 
mistænkes for mund- og klovesyge, 
— ornestationers virksomhed forbydes, 
— kunstig sædoverføring forbydes, 
— markeder, udstillinger eller andre samlinger 
af dyr samt afhentning eller levering af dyr 
forbydes, 
— det forbydes at føre dyr gennem området 
undtagen med jernbane eller ad hoved- eller 
motorvej; 
b) foranstaltningerne i lokalafspærringen opret­
holdes mindst femten dage efter fjernelsen af 
alle dyr af modtagelige arter fra den bedrift, 
der omhandles i artikel 5, samt rensning og 
desinficering af denne som anført i artikel 10. 
De bestemmelser, der er fastsat i artikel 3 for 
iagttagelsesdistriktet, gælder dog fortsat i lokal­
afspærringen. 
3. a) Følgende foranstaltninger gælder i iagttagelses-
distriktet: 
— der foretages en opgørelse af alle bedrifter 
med modtagelige dyr, 
— færdsel med modtagelige dyr på offentlig 
vej forbydes, 
— færdsel med dyr af modtagelige arter i iagt­
tagelsesdistriktet kan kun ske, efter at der er 
givet tilladelse hertil af den ansvarlige 
myndighed, — dyr af modtagelige arter må kun forlade 
iagttagelsesdistriktet de første femten dage 
efter dets oprettelse med henblik på trans­
port til omgående slagtning på et slagteri. 
En sådan transport må kun tillades af de 
ansvarlige myndigheder, efter at embedsdyr­
lægen har undersøgt alle dyr af modtagelige 
arter på bedriften, og konstateret, at der 
ikke forekommer dyr, der kan mistænkes 
for mund- og klovesyge, 
— ornestationers virksomhed forbydes, 
— afholdelse af markeder, udstillinger, 
dyrskuer og andre samlinger af dyr 
forbydes; 
b) foranstaltningerne i iagttagelsesdistriktet opret­
holdes mindst 30 dage efter fjernelsen af alle 
dyr af modtagelige arter fra den i artikel 5 
omhandlede bedrift samt rensning og desinfice­
ring af denne som anvist i artikel 10. 
Artikel 10 
Medlemsstaterne påser, at 
— de desinficeringsmidler, der skal anvendes, samt 
koncentrationer heraf er officielt godkendt af den 
ansvarlige myndighed; 
— rensning og desinficering udføres under offentlig 
kontrol efter embedsdyrlægens anvisning. 
Artikel 11 
1. Medlemsstaterne påser, at 
— laboratorieundersøgelserne til påvisning af mund-
og klovesyge om nødvendigt og især ved nyud-
brud omfatter bestemmelse af virustype, -under­
type samt eventuelt -variant; 
— undersøgelserne udføres af et laboratorium i 
medlemsstaten som anført i bilag I; 
— et referencelaboratorium udpeget af Fællesskabet 
bekræfter om nødvendigt virustype, -undertype 
samt eventuelt -variant; 
— kontakten mellem de i andet led omhandlede 
nationale laboratorier sker gennem et laborato­
rium, der er udpeget af Fællesskabet. 
2. Rådet udpeger på forslag af Kommissionen de i 
stk. 1, tredje og fjerde led, omhandlede laboratorier 
og træffer afgørelse om disse beføjelser og driftsbetin­
gelser. 
22. 9. 82 De Europæiske Fællesskabers Tidende Nr. C 248/7 
Artikel 12 
1. Uden at dette berører allerede eksisterende 
fællesskabsbestemmelser herom, underretter medlems­
staterne efter retningslinjerne i bilag II Kommissionen 
og de øvrige medlemsstater om sygdommens epizoo-
tiologi og udvikling. 
2. Bilag II kan ændres efter fremgangsmåden i 
artikel 17. 
Artikel 13 
Medlemsstaterne påser, at 
— dyr af modtagelige arter, der fjernes fra en 
bedrift, er mærkede, således at det hurtigt kan 
fastslås, hvilken bedrift dyrene kommer fra eller 
stammer fra, og hvorledes de er transporteret; for 
visse dyrs vedkommende kan den ansvarlige 
myndighed dog under særlige omstændigheder 
afhængig af sundhedsforholdene tillade andre 
måder, hvorpå det hurtigt kan fastslås, hvilken 
bedrift dyrene stammer fra eller kommer fra, og 
hvorledes de er transporteret. De nærmere be­
stemmelser for identificering af dyrene eller på­
visning af oprindelsesbedriften fastsættes af de 
ansvarlige myndigheder; 
— personer, der beskæftiger sig med transport af 
eller handel med modtagelige arter, skal kunne 
give de ansvarlige myndigheder oplysninger 
vedrørende transport eller flytning af de dyr, som 
de har transporteret eller solgt, og føre bevis for 
disse oplysninger. Den samme forpligtelse påhviler 
enhver, der holder dyr, med hensyn til indbrin­
gelse til eller fjernelse af dyr fra hans bedrift. 
Artikel 14 
1. Konstateres der mund- og klovesyge på en 
bedrift, kan foranstaltningerne til bekæmpelse af 
sygdommen suppleres med vaccination af dyr af 
modtagelige arter på de smittetruede bedrifter inden 
for et område, som afgrænses af den ansvarlige 
myndighed. 
2. I det i stk. 1 omhandlede tilfælde påser 
medlemsstaterne, at 
a) vaccination eller revaccination af dyr af modtage­
lige arter på de i artikel 4 omhandlede bedrifter 
forbydes, medmindre andet er fastsat i nationale 
bestemmelser om præventiv vaccination mod 
mund- og klovesyge af alle dyr af modtagelige 
arter eller en del heraf på hele landets område 
eller en del heraf; 
b) serumbehandling forbydes; 
c) mund- og klovesygevaccinen og dens anvendelse 
opfylder de forskrifter, der fastsættes efter frem­
gangsmåden i artikel 17; d) den anvendte vaccine kontrolleres af den ansvar­
lige myndighed under overvågning af et særligt 
institut udpeget af Fællesskabet; 
e) enhver vaccine, der indføres fra tredjelande, 
opfylder de i litra c) omhandlede bestemmelser og 
kontrolleres som anført i litra d). 
3. Optræder der virustyper, -undertyper eller -va­
rianter, som de almindeligt brugte vacciner ikke 
beskytter mod eller kun giver en utilstrækkelig 
beskyttelse mod, underretter den pågældende 
medlemsstat øjeblikkeligt Kommissionen og de øvrige 
medlemsstater herom og meddeler, hvilke nødforan­
staltninger den skønner er nødvendige for en tilpas­
ning af vaccinernes sammensætning og deres anven­
delse. Hvis det viser sig nødvendigt at fastsætte 
fællesskabsforanstaltninger, træffes der beslutning 
herom efter fremgangsmåden i artikel 16 under 
behørig hensyntagen til nævnte nationale foranstalt­
ninger. 
4. Rådet udpeger på forslag af Kommissionen det i 
stk. 2, litra d), omhandlede laboratorium og træffer 
afgørelse om dets beføjelser og drift. 
Artikel 15 
Sker der en foruroligende udvikling af mund- og 
klovesyge i en af medlemsstaterne, hvor sygdommen 
trods de trufne foranstaltninger, især sådanne som er 
truffet i medfør af artikel 14, viser tendens til udbre­
delse og optræder uden for det vaccinerede område, 
kan det efter den i artikel 16 nævnte fremgangsmåde 
og efter anmodning med begrundelse fra den pågæl­
dende medlemsstat bestemmes, at der kan ses bort fra 
visse af de i artikel 5 nævnte forholdsregler, således at 
nedslagning af modtagelige dyr i de angrebne besæt­
ninger nedsættes eller ophører. Betingelserne for 
iværksættelse af de ændrede forholdsregler fastsættes 
da om nødvendigt efter samme fremgangsmåde. 
Artikel 16 
1. Når der henvises til fremgangsmåden i denne 
artikel, indbringer formanden enten på eget initiativ 
eller på begæring af en medlemsstat straks sagen for 
Den stående Veterinærkomité (herefter benævnt 
»komiteen«), der er nedsat ved Rådets afgørelse af 
15. oktober 1968. 
2. I komiteen tildeles der medlemsstaternes 
stemmer vægt i henhold til traktatens artikel 148, 
stk. 2. Formanden deltager ikke i afstemningen. 
3. Kommissionens repræsentant forelægger et 
udkast til de foranstaltninger, der skal træffes. Komi­
teen afgiver udtalelse om disse foranstaltninger inden 
for en tidsfrist på to dage. Udtalelsen vedtages med et 
flertal på femogfyrre stemmer. 
Nr. C 248/8 De Europæiske Fællesskabers Tidende 22.9.82 
4. Kommissionen vedtager foranstaltningerne og 
iværksætter dem omgående, hvis de er i overensstem­
melse med komiteens udtalelse. Er de ikke i overens­
stemmelse med komiteens udtalelse, eller foreligger 
der ikke nogen udtalelse, forelægger Kommissionen 
straks Rådet forslag til de foranstaltninger, der skal 
træffes. Rådet vedtager foranstaltningerne med kvali­
ficeret flertal. 
Har Rådet ikke truffet afgørelse inden femten dage 
efter forelæggelsen af forslaget, vedtager Kommis­
sionen de foreslåede foranstaltninger og iværksætter 
dem omgående, medmindre Rådet har udtalt sig med 
simpelt flertal mod de pågældende foranstaltninger. melse med komiteens udtalelse. Er de ikke i overens­
stemmelse med komiteens udtalelse, eller foreligger 
der ikke nogen udtalelse, forelægger Kommissionen 
straks Rådet forslag til de foranstaltninger, der skal 
træffes. 
Rådet vedtager foranstaltningerne med kvalificeret 
flertal. 
Har Rådet ikke truffet afgørelse inden tre måneder 
efter forelæggelsen af forslaget, vedtager Kommis­
sionen de foreslåede foranstaltninger og iværksætter 
dem omgående, medmindre Rådet har udtalt sig med 
simpelt flertal mod de pågældende foranstaltninger. 
Artikel 17 
1. Henvises der til fremgangsmåden i denne 
artikel, indbringer formanden enten på eget initiativ 
eller på begæring af en medlemsstat straks sagen for 
komiteen. 
2. I komiteen tildeles der medlemsstaternes 
stemmer vægt i henhold til traktatens artikel 148, 
stk. 2. Formanden deltager ikke i afstemningen. 
3. Kommissionens repræsentant forelægger et 
udkast til de foranstaltninger, der skal træffes. Komi­
teen afgiver udtalelse om disse foranstaltninger inden 
for en tidsfrist, der fastsættes af formanden under 
hensyntagen til, hvor meget sagen haster. Udtalelsen 
vedtages med et flertal på femogfyrre stemmer. 
4. Kommissionen vedtager foranstaltninger og 
iværksætter dem omgående, hvis de er i overensstem-Artikel 18 
På grundlag af en rapport fra Kommissionen om 
erfaringerne i forbindelse med bekæmpelse af mund-
og klovesyge og eventuelle forslag i forbindelse 
hermed foretager Rådet senest den 31. december 
1985 en gennemgang af forholdene med henblik på 
en videre harmonisering på området. 
Artikel 19 
Medlemsstaterne sætter de fornødne love og admini­
strative forskrifter i kraft for at efterkomme dette 
direktiv den 1. juli 1983. 
Artikel 20 
Dette direktiv er rettet til medlemsstaterne. 
BILAG I 
LISTE OVER MUND- OG KLOVESYGELABORATORIER I MEDLEMSSTATERNE 
BELGIEN OG LUXEMBOURG: Institut national de recherches vétérinaires, Groeselenberg 99, 
1180 Bruxelles 
DANMARK: Statens veterinære Institut for Virusforskning, Lindholm 
ITALIEN: Istituto rooprofilattico sperimentale della Lombardia e dell'Emilia Romagna — Brescia 
DET FORENEDE KONGERIGE OG IRLAND: Animal virus research institute, Pribright 
Woking — Surrey 
FRANKRIG: Laboratoire national de pathologie bovine, Lyon 
GRÆKENLAND: Institut de la fiévre aphteuse, Aghia Paraskevi Attikis 
FORBUNDSREPUBLIKKEN TYSKLAND: Bundesforschungsanstalt fur Viruskrankheiten der 
Tiere, Tiibingen 
NEDERLANDENE: Centraal Diergeneeskundig Institut, Lelystad 
22. 9. 82 De Europæiske Fællesskabers Tidende Nr. C 248/9 
BILAG II 
OPLYSNINGER OM EPIZOOTIEN 
1. Senest 24 timer efter anmeldelsen af det første udbrud af mund- og klovesyge sender den berørte 
medlemsstat Kommissionen og de øvrige medlemsstater følgende oplysninger: 
— den dato, hvorpå der er opstået mistanke om mund- og klovesyge, 
— den dato, hvorpå mund- og klovesyge er blevet bekræftet: endvidere oplyses virustype, 
-undertype og eventuelt -variant (foreligger disse oplysninger ikke på dette tidspunkt, skal de 
meddeles hurtigst muligt), 
— den berørte bedrifts beliggenhed samt afstanden til de nærmeste husdyrhold, 
— antal dyr på bedriften, opdelt efter art, 
— antal dyr, opdelt efter art, hos hvilke der er konstateret mund- og klovesyge, samt sygdom­
mens dødelighed. 
2. De under punkt 1 omhandlede oplysninger skal hurtigst muligt opfølges med en redegørelse, 
hvoraf fremgår: 
— den dato, hvorpå dyr af modtagelige arter på bedriften er blevet slået ned og destrueret, 
— alle oplysninger vedrørende sygdommens formodede eller faktiske oprindelse. 
3. Medlemsstaten sender Kommissionen og de øvrige medlemsstater oplysninger som fastsat under 
stk. 1 inden for de deri fastsatte frister for hvert påfølgende udbrud af mund- og klovesyge, indtil 
antallet af inficerede bedrifter og sygdommens spredning gør det klart, at der er tale om et 
generaliseret udbrud.